Aiči E13A

Aiči E13A (Spojenecké označenie Jake) bolo dvojmiestne plavákové prieskumné lietadlo používané japonským námorným letectvom počas druhej svetovej vojny s oficiálnym označením námorné prieskumné lietadlo typ 0 (z jap. 零式水上偵察機).

Vznik a vývoj 
V lete roku 1937 zadal japonský námorný úrad špecifikácie na dvojmiestne plavákové lietadlo (neskôr zmenené na trojmiestne), ktoré malo nahradiť úspešný dvojplošník Kawaniši E7K z roku 1933. Vývoja sa ujali spoločnosti Aiči, Kawaniši a Nakadžima, pričom iba spoločnosť Aiči postavila prototypy s dodatočnou špecifikáciou na trojmiestny typ. Prototyp E13A vychádzal z lietadla E7K2 pričom ho v mnohých výkonoch prekonával. Po porovnávacích skúškach s dvoma prototypmi od firmy Kawanaši bol nakoniec vybraný typ E13A. Firma Aiča začala vyrábať typ E13A1 v roku 1942 (spolu 130 kusov) ešte pred objednávkou od námorníctva kvôli zvýšeniu produktivity strmhlavých bombardérov.

Verzie 

 E13A1 model 1 – základná verzia

 E13A1a model 11A – od základnej verzie sa líšila rozpernými výstužami, kužeľom na vrtuli a vylepšeným rádiom

 E13A1b model 11B – verzia vybavená rádiolokátorom vzduch-zem

 E13A1-K – cvičná verzia s dvojitým riadením

Bojové nasadenie 
Stroje sa zúčastnili bojov v Pacifiku, útoku na Pearl Harbor, bitky o Midway a Koralovom mori. Všetky tri verzie boli nasadené v bojových úlohách ako je bombardovanie cieľov na zemi aj na mori, pri samovražedných misiách, ale tiež pri záchrane posádok lodí a ako štábne lietadlá pri transporte námorných dôstojníkov.

Špecifikácie (E13A1)

Technické údaje 
 Posádka: 3
 Dĺžka: 
 Rozpätie: 
 Výška: 
 Plocha krídel: 
 Hmotnosť prázdneho lietadla: 
 Maximálna vzletová hmotnosť: 
 Pohonná jednotka: 1x hviezdicový vzduchom chladený motor Micuniši Kinsei 805 kW (1 079 k)

Výkony 
 Maximálna rýchlosť: /hod vo výške 
 Cestovná rýchlosť: /hod vo výške 
 Dostup: 
 Dolet:

Výzbroj 
 1x zadný pohyblivý guľomet typ 92 kalibru , v niektorých modeloch nahradený  kanónom typ 99 uspôsobeným na streľbu dole
 1x  bomba, alebo štyri  bomby alebo hlbinná bomba

Pozri aj

Porovnateľné lietadlá 
 Aiči E16A
 Arado Ar 196
 Vought OS2U Kingfisher
 Northrop N-3PB

Referencie

Zdroje 
 Kolektív autorov. Encyklopédia lietadiel. Slovak Edition. Bratislava: Gemini, 1993. 432 s. ISBN 80-7161-056-9

Iné projekty 

Lietadlá druhej svetovej vojny
Japonské prieskumné lietadlá
Lietadlá Aiči